Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**АШИГТ МАЛТМАЛЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Ашигт малтмалын тухай хуульд доор дурдсан агуулгатай 12 дугаар зүйлд доор дурдсан агуулгатай 12.2.6 дахь заалт нэмсүгэй:

“12.2.6.Газрын тухай хуулийн 11.2 дахь хэсэгт заасан газарт ашигт малтмал эрэх, хайх, ашиглах үйл ажиллагаа явуулах тусгай зөвшөөрөл олгох асуудлыг тухайн талбай байрших багийн иргэдийн Нийтийн Хурлаар хэлэлцүүлж, гаргасан шийдвэрийг эрх бүхий байгууллагад хүргүүлэх.”

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ,**

**ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуульд доор дурдсан агуулгатай дараах заалт нэмсүгэй:

**1/21 дүгээр зүйлийн 21.1.17 дахь заалт**:

“21.1.17.бэлчээрийн ашиглалт, хамгаалалт, нөхөн сэргээлт;”

**2/22 дугаар зүйлийн 22.1.22 дахь заалт**:

“22.1.22.бэлчээрийн ашиглалт, хамгаалалт, нөхөн сэргээлт;”

**3/35 дугаар зүйлийн 35.1.17 дахь заалт**:

“35.1.17.Газрын тухай хуульд заасан бэлчээрийн газрын хил зааг, хэмжээ, байршлыг тогтоох, бэлчээрийн газрыг зохистой ашиглах, хамгаалах, нөхөн сэргээх журам батлах;”

**4/60 дугаар зүйлийн 60.1.21 дэх заалт**:

“60.1.20.Газрын тухай хуульд заасан бэлчээрийн газрын хил зааг, хэмжээ, байршлыг тогтоох, бэлчээрийн газрын ашиглалт, хамгаалалттай холбоотой шийдвэр гаргах, хэрэгжилтийг хангах;”

**2 дугаар зүйл**.Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 58.1.13 дахь заалтыг доор дурдсанаар өөрчлөн найруулсугай:

“58.1.13.Газрын тухай хуульд заасан бэлчээрийг зохистой ашиглах, хамгаалах, нөхөн сэргээх, хадлангийн болон тариалангийн талбай, уст цэгийн хамгаалалт, ашиглалтын ажлыг зохион байгуулах.”

**3 дугаар зүйл.** Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 23.1.5, 59.1.13 дахь заалтын “бэлчээр” гэснийг “бэлчээрийн газрыг ашиглах, хамгаалах, нөхөн сэргээхтэй холбоотой арга хэмжээний хэрэгжилтийг хангах” гэж, мөн хуулийн 27.5.11 дэх заалтын “менежмент” гэснийг “ашиглалт, хамгаалалт, нөхөн сэргээлт” гэж, “60.1.21”, “35.1.17” гэсэн дугаарлалтыг “60.1.22.”, “35.1.17” гэж тус тус өөрчилсүгэй.

**4 дүгээр зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**ТӨСВИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл..**Төсвийн тухай хуулийн 60 дугаар зүйлийн 60.2.8 дахь заалтын “бэлчээрийн менежментийг сайжруулах, бэлчээрийн болон” гэснийг “бэлчээрийн даац тогтоох, бэлчээрийн төлөв байдлын фотомониторингийн үнэлгээ хийх, бэлчээр ашиглалтын гэрээний хэрэгжилт, хяналтыг зохион байгуулах, малын генетик нөөцийн төлөв байдлыг үнэлэх,” гэж өөрчилсүгэй.

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**ЗӨРЧЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн 8 дугаар зүйлийн 8.1.6 дахь заалтыг доор дурдсанаар өөрчлөн найруулах.

“6.Бэлчээрийг зохистой ашиглах, хамгаалах, нөхөн сэргээх журам зөрчсөн, бэлчээр ашиглагчийн нийтлэг үүргийг биелүүлээгүй, эсхүл бэлчээрт хориглосон үйл ажиллагаа явуулсан бол хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**МАЛЫН ГЕНЕТИК НӨӨЦИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Малын генетик нөөцийн тухай хуулийн 16 дугаар зүйлд доор дурдсан агуулгатай заалт нэмэх:

**1/16 дугаар зүйлийн 16.8.9-16.8.12 дахь заалт**:

“16.8.9.аймаг, нийслэлийн нутаг дэвсгэрт бэлчээрийн ашиглалт, хамгаалалт, нөхөн сэргээлтийг сайжруулах, малын тэжээл, усан хангамжийн хүртээмжийг нэмэгдүүлэх үйл ажиллагааг төлөвлөх, хэрэгжилтэд хяналт тавих, үр дүнг сурталчлах, тайлагнах;

16.8.10.аймаг, нийслэлийн нутаг дэвсгэрт бэлчээрийн газрыг ашиглуулах, эзэмшүүлэх, хамгаалахтай холбогдсон үйл ажиллагааг аймаг, нийслэлийн газар зохион байгуулалтын ерөнхий болон тухайн жилийн төлөвлөгөөнд тусгуулах, бэлчээрийн төлөв байдлын үнэлгээнд хяналт тавих, үр дүнг сурталчлах, тайлагнах;

16.8.11.бэлчээрийн газрын хил зааг, хэмжээ, байршлыг тогтооход санал өгөх, орон нутгийн онцлогт тохируулан бэлчээрийн менежментийг сайжруулах саналыг хэлэлцүүлэх, бэлчээрийн даац, ургац тогтоох ажлыг зохион байгуулах, хэрэгжилтэд хяналт тавих, тайлагнах;

16.8.12.аймаг,нийслэлийн газар зохион байгуулалтын болон ус, цаг уур орчны асуудал хариуцсан төрийн байгууллагатай бэлчээрийн ашиглалт, хамгаалалтын үйл ажиллагаатай холбоотой асуудлаар хамтран ажиллах, хэрэгжилтийг зохион байгуулах, үр дүнг хянах, тайлагнах.”

**2/16 дугаар зүйлийн 16.9.9-16.9.12 дахь заалт:**

“16.9.9.сум, дүүргийн нутаг дэвсгэрт бэлчээрийн ашиглалт, хамгаалалт, нөхөн сэргээлтийг сайжруулах, малын тэжээл, усан хангамжийн хүртээмжийг нэмэгдүүлэх үйл ажиллагааг төлөвлөх, хэрэгжилтэд хяналт тавих, үр дүнг сурталчлах, тайлагнах;

16.9.10.сум, дүүргийн нутаг дэвсгэрт бэлчээрийн газрыг ашиглуулах, эзэмшүүлэх, хамгаалахтай холбогдсон үйл ажиллагааг сум, дүүрлийн газар зохион байгуулалтын ерөнхий болон тухайн жилийн төлөвлөгөөнд тусгуулах, бэлчээрийн төлөв байдлын үнэлгээнд хяналт тавих, үр дүнг сурталчлах, тайлагнах;

16.9.11.бэлчээрийн газрын хил зааг, байршил, хэмжээг тогтоох, орон нутгийн онцлогт тохируулан бэлчээрийн менежментийг сайжруулах саналыг хэлэлцүүлэх, бэлчээрийн даац, ургац тогтоох ажлыг зохион байгуулах, хэрэгжилтэд хяналт тавих, тайлагнах;

16.9.12.сум, дүүргийн бэлчээрийн ашиглалт, хамгаалалтын журмыг боловсруулах, хэлэлцүүлэх, бэлчээрийн газрыг гэрээгээр ашиглуулах, эзэмшүүлэх үйл ажиллагааны хэрэгжилтийг зохион байгуулах, хяналт тавих ажлыг газрын даамалтай хамтран хэрэгжүүлэх,уг үйл ажиллагааг сурталчлах, түгээн дэлгэрүүлэх.”

**2 дугаар зүйл**.Малын генетик нөөцийн тухай хуулийн “16.6 дахь хэсгийн “мал зүйч” гэсний дараа “бэлчээр, тэжээлийн асуудал хариуцсан мэргэжилтэн” гэж нэмсүгэй.

**3 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**МАЛЫН ТОО ТОЛГОЙН АЛБАН ТАТВАРЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Малын тоо толгойн албан татварын тухай хуулийн 7 дугаар зүйлд доор дурдсан агуулгатай 7.5 дахь хэсэг нэмэх:

**1/7 дугаар зүйлийн 7.5 дахь хэсэг**:

“7.5.Албан татвар төлөгч гэнэтийн буюу давагдашгүй хүчний шинжтэй нөхцөл байдлын улмаас өөрийн өмчилж байгаа малын тоо толгой тоологдож бүртгэгдсэн сум, дүүргээс өөр сум, дүүргийн нутаг дэвсгэрт малаа сэлгэн нүүдэллэсэн тохиолдолд энэ хуулийн 6.2-т заасан хэмжээгээр албан татварыг сэлгэн нүүдэллэсэн сум, дүүргийн төсөвт төлнө.”

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2023 оны ... дугаар  сарын ..-ны өдөр |  | Улаанбаатар  хот |

**ТАРИАЛАНГИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Тариалангийн тухай хуулийн 24 дүгээр зүйлийн 24.2 дахь хэсгийн “500” гэснийг “100” гэж өөрчилсүгэй.

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Газрын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг